लड़कियों को बचाने के लिए सामाजिक जागरूकता की जरूरत: डॉ. रछपाल
गांवसुज्जों की पीएचसी के एसएमओ डा. रछपाल सिंह की अगुवाई में गांव झिक्का लधाणा में कन्या भ्रूण हत्या के खिलाफ नुक्कड़ नाटक खेला गया। डा. रछपाल सिंह ने बताया कि इस नाटक मंचन का उद्देश्य लोगों में लड़के-लड़की में चल रहे भेदभाव को खत्म करके बच्चियों की रक्षा के लिए आगे आने का आह्वान था।
उन्होंने बताया कि इस मंचन में आजाद रंग मंच गांव चक्क देसराज के कलाकारों स्वास्थ्य विभाग का सहयोग रहा। डा. सिंह ने बताया कि आज का युग जहां अत्याधुनिक युग है वहीं कुछ लोग ऐसे ही हैं जो अपनी संकीर्ण सोच के लिए बच्चियों को पेट में ही मार रहे हैं।
ऐसे लोगों को यह समझ नहीं है कि लड़कियां लड़कों से किसी भी क्षेत्र में कम नहीं हैं, चाहे वह पढ़ाई का क्षेत्र हो या फिर खेल अन्य गतिविधियां। कन्या भ्रूण हत्या के खिलाफ हम सभी को एकजुट होकर लोगों को जागरूक करने की जरूरत है, तभी इस बुराई का खात्मा हो सकेगा और समाज सुधार होगा।
उन्होेंने कहा कि समाज में से भ्रूण हत्या की बुराई को हमेशा के लिए दूर करने के लिए सभी को जागरूक होना होगा तभी समाज सुधार होगा और समाज में लड़के और लड़कियों में बढ़ रहा अंतर दूर हो सकेगा और लड़कियों को उनका बनता सम्मान मिलेगा। इस मौके पर हरमेश लाल, राज कुमार, सोमा देवी, मनजीत कौर, ज्योति कमल, निर्मल, प्रमीला देवी, मनीषा रानी, अमरीक सिंह मौजूद रहे।
गांव झिक्का लधाणा में कन्या भ्रूण हत्या के खिलाफ नुक्कड़ नाटक खेलते कलाकार। (दाएं) उपस्थिति।
hin_Deva hin_Deva hin_Deva hin_Deva hin_Deva awa_Deva